title: Directiva 92/106/CEE a Consiliului din 7 decembrie 1992 privind stabilirea de norme comune pentru anumite tipuri de transporturi combinate de mărfuri între state membre

text:
               07/Volumul 02

               RO

               Jurnalul Ofícial al Uniunii Europene

               183

         31992L0106

               L 368/38

               JURNALUL OFÍCIAL AL UNIUNII EUROPENE

      DIRECTIVA 92/106/CEE A CONSILIULUI

   din 7 decembrie 1992
   privind stabilirea de norme comune pentru anumite tipuri de transporturi combinate de mărfuri între state membre
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 75 și articolul 84 alineatul (2),
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât Directiva 75/130/CEE a Consiliului din 17 februarie 1975 privind stabilirea de norme comune pentru anumite tipuri de transporturi combinate de mărfuri pe cale ferată și pe cale rutieră între state membre (4) a fost modificată de câteva ori; întrucât, cu ocazia unor modificări ulterioare, directiva ar trebui reformulată din motive de claritate;
   întrucât piața internă determină intensificarea traficului; întrucât Comunitatea trebuie să întreprindă ceea ce este necesar pentru a asigura gestionarea optimă a resurselor din sectorul transporturilor în interesul tuturor cetățenilor, ceea ce înseamnă utilizarea transporturilor combinate;
   întrucât numărul crescând de probleme legate de aglomerarea traficului, mediu și siguranță rutieră impun, în interesul public, dezvoltarea în continuare a transporturilor combinate ca alternativă la transportul rutier;
   întrucât trebuie adoptate măsuri pentru a face posibilă dezvoltarea și îmbunătățirea în continuare a metodelor de transport pe baza interconexiunii formelor de transport și pe baza mijloacelor și necesităților specifice ale operatorilor și utilizatorilor din domeniul transporturilor; întrucât astfel de măsuri trebuie să cuprindă transporturile combinate formate din transportul rutier și alte moduri de transport, cum ar fi transportul feroviar, cel pe căi navigabile interioare și transportul maritim;
   întrucât eliberarea de orice restricții cantitative și eliminarea diferitelor constrângeri administrative care există încă în domeniul transportului rutier sunt de natură să încurajeze o recurgere sporită la transporturile combinate;
   întrucât, pentru ca metodele de transport combinat să determine o reală reducere a aglomerării traficului rutier, liberalizarea ar trebui să se refere la trafic rutier pe distanțe limitate;
   întrucât liberalizarea segmentelor inițiale și finale din transportul combinat ar trebui extinsă la operațiile de transport combinat care utilizează rute maritime, cu condiția ca transportul maritim să reprezinte o parte importantă a operației de transport combinat;
   întrucât Comisia ar trebui să prezinte un raport la fiecare doi ani, primul până la 1 iulie 1995, cu privire la aplicarea prezentei directive;
   întrucât dezvoltarea transporturilor combinate ar fi facilitată, de asemenea, prin măsuri de stimulare și întrucât, prin urmare, este oportun să se reducă taxele pentru utilizarea sau deținerea de vehicule comerciale, în măsura în care acestea sunt transportate pe calea ferată și să se excepteze traseele rutiere inițiale și finale de la tarifarea obligatorie;
   întrucât ar trebui facilitat accesul transportului pe cont propriu la transporturile combinate;
   întrucât prezenta directivă nu trebuie să aducă atingere obligațiilor statelor membre în ceea ce privește termenele de transpunere și aplicare în dreptul intern a directivelor care alcătuiesc versiunea reformulată,
   ADOPTĂ PREZENTA DIRECTIVĂ:
   Articolul 1
   (1)   Prezenta directivă se aplică operațiilor de transport combinat, fără a aduce atingere Regulamentului (CEE) nr. 881/92 (5).
   În sensul prezentei directive, „transporturi combinate” înseamnă transporturi de mărfuri între state membre în cadrul cărora camionul, remorca, semiremorca, cu sau fără tractor, caroseria mobilă sau containerul de cel puțin 20 picioare utilizează calea rutieră pe porțiunea inițială sau finală a parcursului și, pentru restul traseului, calea ferată sau o cale navigabilă interioară sau maritimă, în cazul în care această secțiune depășește 100 km în linie dreaptă și efectuează traseul rutier inițial sau final al transportului:

               —

               între punctul în care mărfurile sunt încărcate și gara feroviară de încărcare corespunzătoare cea mai apropiată pentru traseul inițial și între cea mai apropiată gară feroviară de descărcare corespunzătoare și punctul de descărcare a mărfurilor pentru traseul final sau

               —

               pe o rază care nu depășește 150 km în linie dreaptă de la portul fluvial sau maritim de încărcare sau descărcare.

         Articolul 2
   Până la 1 iulie 1993, fiecare stat membru liberalizează operațiile de transport combinat menționate în articolul 1 de orice sisteme de cote și de autorizare.
   Articolul 3
   În cazul transportului combinat închiriat sau plătit, un document de transport care îndeplinește cel puțin cerințele prevăzute de articolul 6 din Regulamentul nr. 11 al Consiliului din 27 iunie 1960 privind eliminarea discriminării în domeniul tarifelor și condițiilor de transport, pentru aplicarea articolului 79 alineatul (3) din Tratatul de instituire a Comunității Economice Europene (6), trebuie să specifice, de asemenea, gările feroviare de încărcare și descărcare corespunzătoare traseului feroviar sau porturile de încărcare și descărcare de pe calea navigabilă interioară corespunzătoare traseului pe calea navigabilă interioară sau porturile maritime de încărcare și descărcare corespunzătoare secțiunii maritime a transportului. Aceste detalii sunt consemnate înainte ca operația de transport să fie efectuată și sunt confirmate prin aplicarea unui sigiliu de către autoritățile feroviare sau portuare din gările feroviare sau porturile fluviale sau maritime respective, în momentul în care s-a încheiat partea din transportul efectuată pe calea ferată sau pe o cale navigabilă interioară sau pe cale maritimă.
   Articolul 4
   Toți transportatorii rutieri stabiliți întrun stat membru, care îndeplinesc condițiile de acces la profesie și de acces pe piața transporturilor de mărfuri între state membre, au dreptul de a efectua, în cadrul unei operații de transport combinat între state membre, trasee rutiere inițiale și finale care fac parte integrantă din operația de transport combinat și care pot include sau exclude traversarea unei frontiere.
   Articolul 5
   (1)   La fiecare doi ani și cu începere de la 1 iulie 1995, Comisia prezintă un raport Consiliului cu privire la:

               —

               dezvoltarea economică a transporturilor combinate;

               —

               aplicarea dreptului comunitar în acest domeniu;

               —

               stabilirea, dacă este cazul, de măsuri noi destinate să stimuleze operațiile de transport combinat.

         (2)   La întocmirea raportului menționat în alineatul (1), Comisia este sprijinită de reprezentanții statului membru în vederea strângerii informațiilor necesare în acest scop.
   Raportul analizează, în special, informațiile și datele statistice referitoare la:

               —

               legăturile de transport utilizate în operația de transport combinat;

               —

               numărul de vehicule (un convoi rutier echivalează cu un singur vehicul), caroserii mobile și containere transportate în cadrul diverselor legături de transport;

               —

               tonaje transportate;

               —

               servicii prestate, în tone/kilometri.

         Raportul propune, după caz, soluții pentru îmbunătățirea ulterioară a acestor informații și a situației în sectorul transporturilor combinate.
   Articolul 6
   (1)   Statele membre adoptă măsurile necesare pentru ca taxele prevăzute la alineatul (3), care sunt aplicabile vehiculelor rutiere (camioane, tractoare, remorci sau semiremorci), în cazul în care acestea sunt folosite în domeniul transporturilor combinate, să fie reduse sau rambursate, fie printr-o sumă standard, fie proporțional cu parcursurile străbătute de aceste vehicule pe calea ferată, în limitele și în conformitate cu condițiile și regulile pe care le stabilesc prin consultare cu Comisia.
   Reducerile sau rambursările menționate la primul paragraf se acordă de statul în care au fost înregistrate vehiculele, pe baza transporturilor pe calea ferată efectuate în interiorul acestui stat.
   Cu toate acestea, statele membre pot acorda aceste reduceri sau rambursări pe baza transporturilor pe calea ferată efectuate parțial sau total în afara statului membru în care sunt înregistrate vehiculele.
   (2)   Fără a aduce atingere dispozițiilor rezultate dintr-o posibilă reorganizare a sistemelor fiscale naționale privind vehiculele utilitare la nivel comunitar, vehiculele utilizate exclusiv pentru transportul rutier pe segmentele inițiale sau finale din transportul combinat pot fi exceptate de la taxele menționate în alineatul (3), în cazul în care sunt impozitate separat.

               (3)

                           —

                           Belgia:
                           taxe de circulation sur les véhicules automobilesverkeersbelasting op de autovoertuigen;

                           —

                           Danemarca:
                           vægtafgift af motorkøretøejer mv.;

                           —

                           Germania:
                           Kraftfahrzeugsteuer;

                           —

                           Franța:
                           taxe spéciale sur certains véhicules routiers;

                           —

                           Grecia:
                           τέλη κμκλοφορία ατοκινήτων;

                           —

                           Spania:

                                       (a)

                                       impuesto sobre actividades económicas;

                                       (b)

                                       impuesto sobre vehículos de tracción mecánica;

                           —

                           Irlanda:
                           vehicle excise duties;

                           —

                           Italia:

                                       (a)

                                       tassa automobilistica;

                                       (b)

                                       addizionale del 5 % sulla tassa automobilistica;

                           —

                           Luxemburg:
                           taxe sur les véhicules automoteurs;

                           —

                           Țările de Jos:
                           motorrijtuigenbelasting;

                           —

                           Portugalia:

                                       (a)

                                       imposto de camionagem;

                                       (b)

                                       imposto de circulaçao;

                           —

                           Regatul Unit:
                           vehicle excise duties.

         Articolul 7
   În cazul în care o remorcă sau o semiremorcă aparținând unei întreprinderi angajate într-un transport pe cont propriu este tractată pe un segment final de către un tractor care aparține unei întreprinderi care efectuează transporturi închiriate sau plătite, operația de transport astfel efectuată este exonerată de prezentarea documentului prevăzut de articolul 3, însă trebuie să se prezinte un alt document, care să facă dovada transportului efectuat sau care urmează să fie efectuat pe calea ferată, pe o cale navigabilă interioară sau pe cale maritimă.
   Articolul 8
   Transporturile rutiere inițiale sau finale efectuate în cadrul unor operații de transport combinat fac excepție de la reglementările tarifare obligatorii.
   Articolul 9
   În cazul în care întreprinderea expeditoare efectuează traseul rutier inițial pe cont propriu în cadrul unei operații de transport combinat, în sensul Primei Directive a Consiliului din 23 iulie 1962 privind stabilirea de norme comune pentru anumite tipuri de transport rutier de mărfuri (7), întreprinderea destinatară a mărfurilor transportate poate să efectueze pe cont propriu, sub rezerva definiției stabilite de directiva menționată, segmentul rutier final pentru transportarea la destinație a mărfurilor, utilizând un tractor aflat în posesia sa sau care a fost cumpărat în rate sau a fost închiriat conform Directivei 84/647/CEE a Consiliului din 19 decembrie 1984 privind utilizarea vehiculelor închiriate fără șoferi pentru transportul rutier de mărfuri (8) și care sunt conduse de angajații săi, chiar dacă remorca sau semiremorca este înmatriculată sau închiriată de întreprinderea expeditoare.
   Segmentul rutier inițial din cadrul unei operații de transport combinat pe care îl efectuează întreprinderea expeditoare folosind un tractor aflat în proprietatea sa ori care a fost cumpărat în rate sau a fost închiriat în conformitate cu Directiva 84/647/CEE a Consiliului și care este condus de angajații săi, în timp ce remorca sau semiremorca este înmatriculată sau închiriată de către întreprinderea destinatară a mărfurilor transportate, este considerat și el, sub rezerva dispozițiilor Directivei din 23 iulie 1962, drept o operație de transport pe cont propriu dacă traseul rutier final este efectuat pe cont propriu de către întreprinderea destinatară, în conformitate cu această ultimă directivă.
   Articolul 10
   (1)   Statele membre pun în aplicare actele cu putere de lege și actele administrative necesare conformării cu prezenta directivă până la 1 iulie 1993. Statele membre informează de îndată Comisia cu privire la aceasta.
   Atunci când statele membre adoptă aceste acte, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 11
   (1)   Directiva 75/130/CEE (9) se abrogă fără a aduce atingere obligațiilor statelor membre privind termenele de transpunere și aplicare prevăzute în anexă, partea A.
   (2)   Trimiterile la directiva abrogată se interpretează ca trimiteri la prezenta directivă și se citesc în conformitate cu tabelul de corespondență din anexă, partea B.
   Articolul 12
   Prezenta directivă se adresează statelor membre.

      Adoptată la Bruxelles, 7 decembrie 1992.

            Pentru Consiliu

            Președintele

         J. MacGREGOR

      (1)  JO C 282, 30.10.1992, p. 8.

      (2)  Aviz emis la 20 noiembrie 1992 (nepublicat încă în Jurnalul Oficial).

      (3)  Aviz emis la 24 noiembrie 1992 (nepublicat încă în Jurnalul Oficial).

      (4)  JO L 48, 22.2.1975, p. 31. Directivă modificată ultima dată de Regulamentul (CEE) nr. 881/92 (JO L 95, 9.4.1992, p. 1.).

      (5)  Regulamentul (CEE) nr. 881/92 al Consiliului din 26 martie 1992 privind accesul la piață a transporturilor rutiere de mărfuri în cadrul Comunității spre sau dinspre teritoriul unui stat membru sau care traversează teritoriul unuia sau al mai multor state membre (JO L 95, 9.4.1992, p. 1).

      (6)  JO 52, 16.8.1960, p. 1121/60.

      (7)  JO 70, 6.8.1962, p. 2205/62. Directivă modificată ultima dată de Regulamentul (CEE) nr. 881/92 (JO L 95, 9.4.1992, p. 1).

      (8)  JO L 335, 22.12.1984, p. 72. Directivă modificată de Directiva 90/398/CEE (JO L 202, 31.7.1990, p. 46).

      (9)  Inclusiv actele care o modifică, și anume dispoziția pertinentă din Actul de aderare din 1985 și Directivele 79/5/CEE, 82/3/CEE, 82/603/CEE, 86/544/CEE și 91/224/CEE.
   ANEXĂ
   PARTEA A
   Termene pentru transpunerea în legislația internă și aplicare

               Directiva

               Termen pentru transpunere și aplicare

               75/130/CEE (JO L 48, 22.2.1975, p. 31)

               30 iunie 1975

               79/5/CEE (JO L 5, 9.1.1979, p. 33)

               1 iulie 1979

               82/3/CEE (JO L 5, 9.1.1982, p. 12)

               –

               82/603/CEE (JO L 247, 23.8.1982, p. 6)

               1 aprilie 1983

               86/544/CEE (JO L 320, 15.11.1986, p. 33)

               1 iulie 1987

               91/224/CEE (JO L 103, 23.4.1991, p. 1)

               1 ianuarie 1992

         PARTEA B
   Tabel de corespondență

               Prezenta directivă

               Directiva 75/130/CEE

               Articolul 1

               Articolul 1

               Articolul 2

               Articolul 2

               Articolul 3

               Articolul 3

               Articolul 4

               Articolul 6

               Articolul 5

               Articolul 7

               Articolul 6

               Articolul 8

               Articolul 7

               Articolul 9

               Articolul 8

               Articolul 11

               Articolul 9

               Articolul 12

               Articolul 10

               –

               Articolul 11

               –

               Articolul 12

               Articolul 13

               Anexă

               –


title: Directiva Comisiei din 24 iulie 1990 de modificare a anexei la Directiva 82/471/CEE a Consiliului privind anumite produse utilizate în hrana animalelor

text:
               03/Volumul 08

               RO

               Jurnalul Ofícial al Uniunii Europene

               99

         31990L0439

               L 227/33

               JURNALUL OFÍCIAL AL UNIUNII EUROPENE

      DIRECTIVA COMISIEI

   din 24 iulie 1990
   de modificare a anexei la Directiva 82/471/CEE a Consiliului privind anumite produse utilizate în hrana animalelor
   (90/439/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 82/471/CEE a Consiliului din 30 iunie 1982 privind anumite produse utilizate în hrana animalelor (1), astfel cum a fost modificată ultima dată de Directiva 89/520/CEE a Comisiei (2), în special articolul 6,
   întrucât Directiva 82/471/CEE prevede modificarea periodică a anexei sale datorită evoluției cunoștințelor științifice sau tehnice;
   întrucât studiul efectuat cu privire la două produse noi din grupa produșilor proteici obținuți din microorganisme și din grupa aminoacizilor a arătat că aceste produse sunt în conformitate cu cerințele Directivei 82/471/CEE; întrucât, prin urmare, trebuie să se permită utilizarea acestor produse în hrana animalelor, în anumite condiții;
   întrucât măsurile prevăzute în prezenta directivă sunt în conformitate cu avizul Comitetului permanent pentru furaje,
   ADOPTĂ PREZENTA DIRECTIVĂ:
   Articolul 1
   Anexa la Directiva 82/471/CEE se modifică în conformitate cu anexa la prezenta directivă.
   Articolul 2
   Statele membre pun în aplicare actele cu putere de lege și actele administrative necesare pentru a se conforma articolului 1 până la 30 iunie 1991. Statele membre informează de îndată Comisia cu privire la aceasta.
   Actele adoptate în temeiul primului paragraf fac trimitere expresă la prezenta directivă.
   Articolul 3
   Prezenta directivă se adresează statelor membre.

      Adoptată la Bruxelles, 24 iulie 1990.

            Pentru Comisie

         Ray MAC SHARRY

            Membru al Comisiei

      (1)  JO L 213, 21.7.1982, p. 8.

      (2)  JO L 270, 19.9.1989, p. 13.
   ANEXĂ
   1.   La punctul 1.4 „Ciuperci inferioare”, se adaugă următoarea grupă de produse și următoarele produse:

                  1

                  2

                  3

                  4

                  5

                  6

                  7

                  Denumirea grupei de produse

                  Denumirea produsului

                  Denumirea principiului nutritiv sau identitatea microorganismului

                  Substrat de nutrienți
                  (specificații, dacă există)

                  Caracteristici de compoziție ale produsului

                  Specie animală

                  Dispoziții speciale

                  1.4.1.   Produse de la fabricarea antibioticelor obținute prin fermentație

                  1.4.1.1.   Miceliu, subprodus umed rezultat de la fabricarea penicilinei, însilozat cu ajutorul Lactobacillus brevis, plantarum, sake, colenoide și Streptococcus lactis pentru a inactiva penicilina și tratat termic

                  Compus azotat Penicillium chrysogenum ATCC 48 271

                  Diferite surse de hidrați de carbon și hidrolizați ai acestora

                  Azot exprimat în proteină brută: minimum 7 %

                  Rumegătoare porci

                  Mențiuni care trebuie prevăzute pe eticheta sau ambalajul produsului:

                              —

                              denumirea:
                              «miceliu însilozat rezultat de la fabricarea penicilinei»;

                              —

                              azot exprimat în proteină brută;

                              —

                              cenușă brută;

                              —

                              umiditate;

                              —

                              specie animală sau categorie de animale.

                        Mențiune care trebuie prevăzută pe eticheta sau ambalajul furajelor combinate:

                              denumirea:
                              «miceliu însilozat rezultat de la fabricarea penicilinei».”

   2.   La grupa 3.2 „Lizină”, se adaugă următorul produs:

                  1

                  2

                  3

                  4

                  5

                  6

                  7

                  Denumirea grupei de produse

                  Denumirea produsului

                  Denumirea principiului nutritiv sau identitatea microorganismului

                  Substrat de nutrienți
                  (specificații, dacă există)

                  Caracteristici de compoziție ale produsului

                  Specie animală

                  Dispoziții speciale

                  3.2.6.   Fosfat de L-lizină și subprodusele sale obținute prin fermentație cu Brevibacterium lactofermentum NRRL B-11470

                  [NH2-(CH2)4-CH(NH2)-COOH] H3PO4

                  Zaharoză, amoniac și solubili de pește

                  L-lizină: minimum 35 %
                  Fosfor: minimum 4,3 %

                  Păsări de curte, porci

                  Declarație care trebuie precizată pe eticheta sau ambalajul produsului:

                              —

                              denumirea:
                              «fosfat de L-lizină și subprodusele sale obținute din fermentație»;

                              —

                              conținutul de L-lizină și de umiditate.”


title: Directiva 1999/66/CE a Comisiei din 28 iunie 1999 de stabilire a cerințelor referitoare la etichetă sau la alte documente emise de furnizor în conformitate cu Directiva 98/56/CE a Consiliului

text:
               03/Volumul 28

               RO

               Jurnalul Ofícial al Uniunii Europene

               169

         31999L0066

               L 164/76

               JURNALUL OFÍCIAL AL UNIUNII EUROPENE

      DIRECTIVA 1999/66/CE A COMISIEI

   din 28 iunie 1999
   de stabilire a cerințelor referitoare la etichetă sau la alte documente emise de furnizor în conformitate cu Directiva 98/56/CE a Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 98/56/CE a Consiliului din 20 iulie 1998 privind comercializarea materialului de înmulțire pentru plante ornamentale (1), în special articolul 8 alineatul (3),

               (1)

               Întrucât eticheta sau celelalte documente ar trebui să ofere informațiile necesare atât controlului oficial, cât și cultivatorului;

               (2)

               Întrucât, atunci când materialele de înmulțire sunt însoțite de un pașaport fitosanitar întocmit în conformitate cu regimul fitosanitar comunitar, acest pașaport poate înlocui, în anumite condiții, eticheta sau celelalte documente emise de furnizor;

               (3)

               Întrucât măsurile prevăzute de prezenta directivă sunt în conformitate cu avizul Comitetului permanent pentru material de înmulțire și plante ornamentale,

         ADOPTĂ PREZENTA DIRECTIVĂ:
   Articolul 1
   Prezenta directivă stabilește normele referitoare la etichetele sau la celelalte documente emise de furnizorii de materiale de înmulțire pentru plante ornamentale și menționate la articolul 8 din Directiva 98/56/CE.
   Articolul 2
   (1)   Eticheta sau documentul furnizorului prevăzute la articolul 1 trebuie confecționate dintr-un material adecvat, utilizat pentru prima dată, iar informațiile trebuie tipărite în cel puțin una dintre limbile oficiale ale Comunității. Documentul respectiv trebuie să cuprindă obligatoriu următoarele rubrici:

               (i)

               mențiunea „calitate CE”;

               (ii)

               codul statului membru al Comunității Europene;

               (iii)

               organismul oficial competent sau codul său distinctiv;

               (iv)

               numărul de înregistrare;

               (v)

               numărul de serie individual, al săptămânii sau al lotului;

               (vi)

               numele botanic;

               (vii)

               denumirea varietății, dacă este cazul. În cazul unui port-altoi: numele sau denumirea varietății;

               (viii)

               denumirea grupei de plante, dacă este cazul;

               (ix)

               cantitatea;

               (x)

               în cazul importului dintr-o țară terță, numele țării producătoare, în conformitate cu prevederile articolului 11 alineatul (2) din Directiva 98/56/CE.

         (2)   În cazul în care materialele de înmulțire sunt însoțite de un pașaport fitosanitar, în conformitate cu Directiva 92/105/CEE a Comisiei (2), pașaportul poate înlocui eticheta sau documentul furnizorului prevăzute la alineatul (1). Totuși, mențiunea „calitate CE” și referirea la organismul oficial competent prevăzut de Directiva 98/56/CE trebuie să figureze pe pașaport împreună cu, dacă este cazul, specificarea soiului, a port-altoiului sau a grupei de plante. În cazul importului dintr-o țară terță, în conformitate cu articolul 11 alineatul (2) din Directiva 98/56/CE, pașaportul trebuie să cuprindă, de asemenea, numele țării producătoare. Această informație poate fi înscrisă pe același document ca și pașaportul fitosanitar, cu condiția să fie evidențiată prin trecerea ei într-un loc separat.
   Articolul 3
   Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1999. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 4
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
   Articolul 5
   Prezenta directivă se adresează statelor membre.

      Adoptată la Bruxelles, 28 iunie 1999.

            Pentru Comisie

         Franz FISCHLER

            Membru al Comisiei

      (1)  JO L 226, 13.8.1998, p. 16.

      (2)  JO L 4, 8.1.1993, p. 22.


title: Directiva 2006/35/CE a Comisiei din 24 martie 2006 de modificare a anexelor I-IV la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate

text:
Anunţ juridic important

|

32006L0035

Official Journal L 088 , 25/03/2006 P. 0009 - 0012 Official Journal L 330 , 28/11/2006 P. 0300 - 0303

		20060324Directiva 2006/35/CE a Comisieidin 24 martie 2006de modificare a anexelor I-IV la Directiva 2000/29/CE a Consiliului privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în ComunitateCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate [1], în special articolul 14 al doilea paragraf litera (c),după consultarea statelor membre în cauză,întrucât:(1) Directiva 2000/29/CE prevede anumite măsuri împotriva introducerii în statele membre a unor organisme dăunătoare plantelor sau produselor vegetale din alte state membre sau din țări terțe. Aceasta prevede, de asemenea, recunoașterea anumitor zone ca zone protejate.(2) Deoarece informațiile furnizate de Portugalia indică prezența organismului Bemisia tabaci Genn. (populații europene) în regiunea Alentejo și în anumite comune din regiunea Ribatejo e Oeste, aceste regiuni nu ar mai trebui recunoscute ca zone protejate în ceea ce privește acest organism dăunător.(3) Deoarece informațiile furnizate de Slovenia indică prezența organismului Erwinia amylovora (Burr.) Winsl. et al. în regiunile Gorenjska și Maribor, aceste regiuni nu ar mai trebui recunoscute ca zone protejate în ceea ce privește acest organism dăunător.(4) Deoarece informațiile furnizate de Slovacia indică prezența organismului Erwinia amylovora (Burr.) Winsl. et al. în anumite comune din districtele Dunajská Streda, Levice, Topoľčany, Poltár, Rožňava și Trebišovles, aceste regiuni nu ar mai trebui recunoscute ca zone protejate în ceea ce privește acest organism dăunător.(5) Deoarece Italia a transmis informații care indică prezența organismului Erwinia amylovora (Burr.) Winsl. et al. în anumite părți de pe teritoriul său, aceste zone nu ar mai trebui recunoscute ca zone protejate în ceea ce privește acest organism dăunător.(6) Deoarece Lituania a transmis informații care indică prezența virusului rizomaniei pe teritoriul său, această țară nu ar mai trebui recunoscută ca zonă protejată în ceea ce privește acest virus.(7) Prin urmare, anexele în cauză la Directiva 2000/29/CE ar trebui modificate în consecință.(8) Măsurile prevăzute de prezenta directivă sunt conforme cu avizul Comitetului fitosanitar permanent ,ADOPTĂ PREZENTA DIRECTIVĂ:Articolul 1Anexele I-IV la Directiva 2000/29/CE se modifică în conformitate cu textul anexei la prezenta directivă.Articolul 2(1) Statele membre adoptă și publică, până la 30 aprilie 2006, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.Statele membre aplică aceste acte de la 1 mai 2006.Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de către statele membre textul principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 4Prezenta directivă se adresează statelor membre.Adoptată la Bruxelles, 24 martie 2006.Pentru ComisieMarkos KyprianouMembru al Comisiei[1] JO L 169, 10.7.2000, p. 1. Directivă, astfel cum a fost modificată ultima dată prin Directiva 2006/14/CE a Comisiei (JO L 34, 7.2.2006, p. 24).--------------------------------------------------20060324ANEXĂAnexele I-IV la Directiva 2000/29/CE se modifică după cum urmează:1. La anexa I, partea B se modifică după cum urmează:(a) la litera (a) punctul 1, termenii dintre paranteze, după "P", se înlocuiesc cu următorii termeni:"Azores, Beira Interior, Beira Litoral, Entre Douro e Minho, Madeira, Ribatejo e Oeste (comunele Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche și Torres Vedras) și Trás-os-Montes";(b) la litera (b) punctul 1, termenul "LT" se elimină.2. La anexa II, partea B se modifică după cum urmează:în a treia coloană de la litera (b) punctul 2:(a) termenii "(cu excepția zonei provinciale situate la nord de drumul național nr. 9 – Via Emilia)" se adaugă după "Forli-Cesena" și după "Rimini";(b) termenii "Trentino-Alto Adige: provincia autonomă Trento;" se elimină;(c) se inserează următorii termeni după termenul "Slovenia":"(cu excepția regiunilor Gorenjska și Maribor)";(d) se inserează următorii termeni după termenul "Slovacia":"[cu excepția comunelor Blahová, Horné Mýto și Okoč (districtul Dunajská Streda), Hronovce și Hronské Kľačany (districtul Levice), Veľké Ripňany (districtul Topoľčany), Málinec (districtul Poltár), Hrhov (districtul Rožňava), Kazimír, Luhyňa, Malý Horeš, Svätuše și Zatín (districtul Trebišov)]".3. La anexa III, partea B se modifică după cum urmează:în a doua coloană de la punctele 1 și 2:(a) termenii "(cu excepția zonei provinciale situate la nord de drumul național nr. 9 – Via Emilia)" se adaugă după "Forli-Cesena" și după "Rimini";(b) termenii "Trentino-Alto Adige: provincia autonomă Trento;" se elimină;(c) se inserează următorii termeni după termenul "Slovenia":"(cu excepția regiunilor Gorenjska și Maribor)";(d) se inserează următorii termeni după termenul "Slovacia":"[cu excepția comunelor Blahová, Horné Mýto și Okoč (districtul Dunajská Streda), Hronovce și Hronské Kľačany (districtul Levice), Veľké Ripňany (districtul Topoľčany), Málinec (districtul Poltár), Hrhov (districtul Rožňava), Kazimír, Luhyňa, Malý Horeš, Svätuše și Zatín (districtul Trebišov)]".4. La anexa IV, partea B se modifică după cum urmează:(a) în a treia coloană de la punctul 20.1, termenul "LT" se elimină;(b) în a treia coloană de la punctul 20.2, termenul "LT" se elimină;(c) în a treia coloană de la punctul 21, termenii "Trentino-Alto Adige: provincia autonomă Trento;" se elimină;(d) în a treia coloană de la punctele 21 și 21.3:1. termenii "(cu excepția zonei provinciale situate la nord de drumul național nr. 9 – Via Emilia)" se adaugă după "Forli-Cesena" și după "Rimini";2. se inserează următorii termeni după termenul "Slovenia":"(cu excepția regiunilor Gorenjska și Maribor)";3. se inserează următorii termeni după termenul "Slovacia":"[cu excepția comunelor Blahová, Horné Mýto și Okoč (districtul Dunajská Streda), Hronovce și Hronské Kľačany (districtul Levice), Veľké Ripňany (districtul Topoľčany), Málinec (districtul Poltár), Hrhov (districtul Rožňava), Kazimír, Luhyňa, Malý Horeš, Svätuše și Zatín (districtul Trebišov)]";(e) în a treia coloană de la punctul 22, termenul "LT" se elimină;(f) în a treia coloană de la punctul 23, termenul "LT" se elimină;(g) în a treia coloană de la punctele 24.1, 24.2 și 24.3:termenii dintre paranteze, după "P", se înlocuiesc cu următorii termeni:"Azores, Beira Interior, Beira Litoral, Entre Douro e Minho, Madeira, Ribatejo e Oeste (comunele Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche și Torres Vedras) și Trás-os-Montes";(h) în a treia coloană de la punctul 25, termenul "LT" se elimină;(i) în a treia coloană de la punctul 26, termenul "LT" se elimină;(j) în a treia coloană de la punctul 27.1, termenul "LT" se elimină;(k) în a treia coloană de la punctul 27.2, termenul "LT" se elimină;(l) în a treia coloană de la punctul 30, termenul "LT" se elimină.--------------------------------------------------


title: Directiva 98/25/CE a Consiliului din 27 aprilie 1998 de modificare a Directivei 95/21/CE privind punerea în aplicare, în ceea ce privește navele care fac escală în porturile comunitare sau în apele care intră sub jurisdicția statelor membre, a standardelor internaționale privind siguranța maritimă, prevenirea poluării și condițiile de viață și de muncă de la bordul navelor (controlul statului de port)

text:
               07/Volumul 06

               RO

               Jurnalul Ofícial al Uniunii Europene

               35

         31998L0025

               L 133/19

               JURNALUL OFÍCIAL AL UNIUNII EUROPENE

      DIRECTIVA 98/25/CE A CONSILIULUI

   din 27 aprilie 1998
   de modificare a Directivei 95/21/CE privind punerea în aplicare, în ceea ce privește navele care fac escală în porturile comunitare sau în apele care intră sub jurisdicția statelor membre, a standardelor internaționale privind siguranța maritimă, prevenirea poluării și condițiile de viață și de muncă de la bordul navelor (controlul statului de port)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 84 alineatul (2),
   având în vedere propunerea Comisiei (1),
   având în vedere avizul Comitetului Economic și Social (2),
   în conformitate cu procedura stabilită în articolul 189c din tratat (3),

               (1)

               întrucât articolul 2 alineatul (1) din Directiva 95/21/CE (4) definește „convențiile” în termenii convențiilor citate în acest articol, în vigoare la data adoptării directivei; întrucât articolul 2 alineatul (2) precizează că „MOU” desemnează memorandumul de înțelegere privind controlul statului de port, semnat la Paris la data de 26 ianuarie 1982 în versiunea care era în vigoare la data adoptării directivei;

               (2)

               întrucât, de la adoptarea Directivei 95/21/CE, au intrat în vigoare modificările la Convenția Solas 74, la Convenția Marpol 73/78 și la STCW 78; întrucât ultimele modificări ale MOU de la Paris au intrat în vigoare la 14 ianuarie 1998; întrucât este potrivit să se aplice aceste modificări în sensul directivei;

               (3)

               întrucât codul internațional de management pentru exploatarea în siguranță a navelor și prevenirea poluării (Codul ISM), adoptat de Organizația Maritimă Internațională la 4 noiembrie 1993 și devenit obligatoriu prin noul Capitol IX din Convenția Solas, stabilește un sistem de managementul siguranței, aplicabil atât la bord cât și pe uscat, al companiei responsabile pentru exploatarea navei și verificat de administrația țării în care compania își desfășoară activitatea;

               (4)

               întrucât codul ISM constituie o contribuție esențială la siguranța maritimă și la protecția mediului marin în apele Comunității;

               (5)

               întrucât Codul ISM intră în vigoare la nivel internațional la data de 1 iulie 1998 pentru toate navele de pasageri și pentru petroliere, nave pentru transportul produselor chimice sau transportori de gaze, vrachiere sau cargouri de mare viteză cu un tonaj brut de 500 t sau mai mult;

               (6)

               întrucât Regulamentul (CE) nr. 3051/95 al Consiliului din 8 decembrie 1995 privind managementul siguranței feriboturilor de pasageri de tip ro-ro (5) urmărește aplicarea obligatorie și anticipată a dispozițiilor codului ISM în cazul tuturor feriboturilor de tip ro-ro care au ca punct de plecare sau destinație porturile Comunității, indiferent de pavilion;

               (7)

               întrucât orice întârziere la nivel internațional în aplicarea dispozițiilor Codului ISM de către companii și administrații ar crea motive de îngrijorare din punctul de vedere al siguranței maritime și al protecției mediului;

               (8)

               întrucât este necesară adoptarea unor măsuri specifice la nivelul întregii comunități pentru tratarea cazurilor în care nu se găsesc certificate ISM la bord; întrucât aceste măsuri trebuie să includă reținerea navelor fără certificate eliberate conform codului ISM;

               (9)

               întrucât, totuși, în absența altor deficiențe grave care să impună reținerea vasului, statul membru în cauză trebuie să fie în măsură să dea o autorizație de ridicare a ordinului de reținere a navei atunci când este necesar, pentru evitarea aglomerației din port;

               (10)

               întrucât, în acest caz, statele membre trebuie să ia, în conformitate cu articolul 11 din Directiva 95/21/CE, măsuri bine coordonate pentru a se asigura că navelor care au primit autorizare să părăsească portul fără un certificat ISM corespunzător le este interzis accesul în toate porturile Comunității până când se eliberează certificate valabile conform codului ISM, fără a aduce atingere dispozițiilor alineatului (6) din articolul menționat;

               (11)

               întrucât numai statul membru care reține nava poate ridica refuzul de acces în porturile Comunității; întrucât acest stat poate accepta, dacă dorește, orice informație de la alt stat membru în cazul în care se consideră că informația respectivă dovedește că o navă dispune de certificate valabile eliberate în conformitate cu Codul ISM;

               (12)

               întrucât trebuie să fie posibil, printr-o procedură simplificată, să se adapteze Directiva 95/21/CE, pentru a se ține cont de modificările la convențiile internaționale și la memorandumul de înțelegere asupra controlului de stat în porturi, menționat în articolul 2 din directivă; întrucât procedura prevăzută de articolul 18 din directiva menționată pare a fi cea mai potrivită pentru astfel de modificări; întrucât articolul 19 trebuie completat în acest scop,

         ADOPTĂ PREZENTA DIRECTIVĂ:
   Articolul 1
   Directiva 95/21/CE se modifică după cum urmează:

               1.

               Articolul 2 se modifică după cum urmează:

                           (a)

                           la punctul 1, cuvintele „în vigoare la data adoptării prezentei directive” se înlocuiesc cu „în vigoare la 1 iulie 1998”;

                           (b)

                           la punctul 2, cuvintele „în versiunea în vigoare la data adoptării prezentei directive” se înlocuiesc cu „în versiunea în vigoare la 14 ianuarie 1998”.

               2.

               Se introduce următorul articol:
               „Articolul 9a
               Procedura aplicabilă în absența certificatelor ISM
               (1)   Atunci când inspecția constată la bordul unei nave căreia i se aplică codul ISM în cadrul comunității, la data inspecției, absența copiei documentului de conformitate sau a certificatului de management al siguranței, eliberate conform codului internațional de management al siguranței în exploatarea navelor și de prevenire a poluării (codul ISM), autoritățile competente se asigură că vasul este reținut.
               (2)   Sub rezerva absenței documentelor menționate la alineatul (1), în cazul în care inspecția nu constată alte deficiențe care să justifice reținerea, autoritățile competente pot ridica ordinul de reținere pentru a evita aglomerarea în port. De fiecare dată când se ia o astfel de decizie, autoritățile competente informează imediat autoritățile competente ale celorlalte state membre.
               (3)   Statele membre iau măsurile necesare pentru a se asigura că tuturor navelor cu autorizare de a părăsi un port într-un stat membru în condițiile prevăzute la alineatul (2) li se refuză accesul în toate porturile Comunității, cu excepția situațiilor prevăzute în articolul 11 alineatul (6), până când proprietarul sau cel care exploatează vasul demonstrează autorităților competente ale statului membru în care a avut loc reținerea că nava are certificate valabile eliberate în conformitate cu codul ISM. Când apar deficiențe ca cele la care se face referire în articolul 9 alineatul (2) fără ca acestea să poată fi remediate în portul în care este reținută nava, se aplică de asemenea dispozițiile corespunzătoare din articolul 11.”

               (3)

               La articolul 19 se adăugă următorul punct:

                           „(c)

                           adaptarea datelor indicate în articolul 2 pentru a se ține seama de modificările care au intrat în vigoare în ceea ce privește convențiile internaționale și MOU la care se referă respectivul articol, cu excepția protocoalelor la astfel de convenții.”

         Articolul 2
   (1)   Statele membre pun în aplicare actele cu putere de lege și actele administrative necesare pentru a respecta prezenta directivă înainte de 1 iulie 1998. Statele membre informează imediat Comisia în legătură cu aceasta.
   Când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare la data publicării sale în Jurnalul Oficial al Comunităților Europene.

   Articolul 4
   Prezenta directivă se adresează statelor membre.

      Adoptată la Luxemburg, 27 aprilie 1998.

            Pentru Consiliu

            Președintele

         R. COOK

      (1)  JO C 264, 30.8.1997, p. 33.

      (2)  Aviz emis la 10 decembrie 1997 (JO C 73, 9.3.1998, p. 64).

      (3)  Avizul Parlamentului European din 4 decembrie 1997 (JO C 388, 22.12.1997, p. 16), Poziția comună a Consiliului din 12 februarie 1998 (JO C 91, 26.3.1998, p. 28) și Decizia Parlamentului European din 31 martie 1998 (JO C 138, 4.5.1998).

      (4)  JO L 157, 7.7.1995, p. 1.

      (5)  JO L 320, 30.12.1995, p. 14.